Naisyrittäjyyskeskus

Naisyrittäjyyskeskus ry () on voittoa tavoittelematon, puoluepoliittisesti sitoutumaton ja riippumaton valtakunnallinen yhdistys, jonka tarkoituksena on edistää naisyrittäjyyttä Suomessa. Naisyrittäjyyskeskus on jäsen uusyrityskeskusverkostossa, jonka kattojärjestö on Suomen Uusyrityskeskukset ry. == Perustaminen == Syksyllä 1995 palkattiin Ritva Nyberg laatimaan suunnitelma Naisyrittäjyyden Edistämiskeskuksen perustamiseksi. Suunnitelma sai Kauppa- ja teollisuusministeriön tuen ja keskuksen toimintaa päätettiin rahoittaa kahden vuoden koeajaksi. Rahoituksen ehtona oli, että keskus hankkii osa rahoituksesta joko jäsenmaksuina tai toiminnasta perittävien osallistumismaksujen avulla. Naisyrittäjyyskeskus on perustettiin 20. toukokuuta 1996. Naisyrittäjyyskeskuksen toiminta pohjautuu niin sanottuun partnership-malliin, jossa julkishallinto ja elinkeinoelämä toimivat yhteistyössä. Kyseessä oli pilottiprojekti, jollaista ei ollut aiemmin toteutettu missään muualla. Naisyrittäjyyskeskuksen toimintaa ovat rahoittaneet ja yhteistyökumppaneina ovat toimineet Yksityisyrittäjäin Säätiö, Työ- ja elinkeinoministeriö, Opetus- ja kulttuuriministeriö, Pohjoismaiden ministerineuvosto sekä useat yksityiset yritykset ja liike-elämän järjestöt ja yhdistykset. == Perustajajäsenet == Yhdistyksen perustamisasiakirjan allekirjoitti kymmenen yritystä ja elinkeinoelämän järjestöä. Perustajajäseniä olivat: * Ann Bags Oy * Oy MU-Consultants AB * Oy Nordinfo Ab * Pro Palvelu Oy * Suomen Posti Oyj * Suomen Yrittäjät ry * TNT Express Worldwide TNT Suomi Oy * Vakka-Suomen Uusyrityskeskus ry * Yrittäjänaisten Keskusliitto ry. == Missio == Naisyrittäjyyskeskuksen tehtävänä on rohkaista naisia yrittäjyyteen sekä kannustaa ja tukea yrittäjyyden alkutaipaleella. sekä kehittää toimivien yrittäjien liiketoimintakompetenssia. Missiota toteutetaan * järjestämällä käytännönläheistä ja yrittäjäkokemusta hyödyntävää neuvontaa, koulutusta ja yrittäjämentorointia * kehittämällä ja levittämällä uusia toimintamalleja * edistämällä yrittäjien ja yrittäjyyttä tukevien toimijoiden verkostoitumista. == Palvelut == * Johdatus yrittäjyyteen info-tilaisuudet * Yrityksen perustamisneuvonta (1996 alkaen) * Parimentorointi (1998 alkaen) * Sinustako yrittäjä -kurssit (2001 alkaen) * Ryhmämentorointi (2002 alkaen) * Ruusun Päivän verkostoitumistapahtuma * Yrittäjäkurssi nuorille naisille (2008 alkaen) * Finnveran rahoituslausunnot (2009 alkaen) * Yrittäjän ammattitutkinto (2011 alkaen) * InnoLady Camp -yrittäjäkurssi akateemisille naisille (2012 alkaen) * Mompreneur - kotiäidistä yrittäjäksi yrittäjäkurssi (2013 alkaen) * Pikastartti yrittäjyyteen -yrittäjäkurssi (2014 alkaen) * Yrityskonsultointi eli jatkoneuvonta toimiville yrittäjille (2014 alkaen) * Yritysjohtamisen erikoisammattitutkinto (2015 alkaen) == Saavutukset ja palkinnot == 2003 Euroopan komissio valitsi Naisyrittäjyyskeskus ry:n yrittäjä auttaa yrittää -toiminnan yhdeksi naisyrittäjyyden edistämisen hyvä käytäntö -malliksi EU-alueella. Tuolloin EU kartoitti 132 naisyrittäjyyttä edistävää hanketta kaikkiaan 17 maasta ja Suomesta oli tuossa joukossa kuusi hanketta. Malli esiteltiin yli 500 osanottajalle keväällä 2003 Brysselissä European Forum on Female Entrepreneurship -konferenssissa.Michaela Bränn & Juha Kallio (toim.) (2006). Yrittäjältä yrittäjälle - Naisyrittäjyyskeskus 1996-2006. Helsinki. 66 sivua. 15.6.2005 Naisyrittäjyyskeskukselle myönnettiin ISO 9001/2000 -laatusertifikaatti perinteisillä uusyrityskeskusverkoston kesäpäivillä Porissa. Sertifikaatin luovutti SFS-Inspecta Oy:n toimitusjohtaja Harry Lindström. 4.5.2009 Suomen Uusyrityskeskukset ry toimitusjohtaja Pia Backman luovutti Naisyrittäjyyskeskukselle kunniakirjan esimerkillisestä yrittäjyyden edistämisestä. 14.5.2009 Naisyrittäjyyskeskus ry palkittiin Euroopan komission järjestämässä Yrittävä Eurooppa -loppukilpailussa Prahassa. Naisyrittäjyyskeskus saavutti ykkössijan kilpailun kategoriassa Taitoihin ja osaamiseen investointi. Kategoriaan osallistui kymmeniä organisaatioita eri puolilta Eurooppaa. 19.–20.1.2011 UK Nordic Baltic Summit -konferenssissa Naisyrittäjyyskeskuksen "yrittäjä auttaa yrittäjää" -toimintamalleja esiteltiin Lontoossa arvovaltaisessa yhdeksän maan pääministeritapaamisessa. 8.11.2012 KONSTA-palkinto myönnettiin Naisyrittäjyyskeskuksen InnoLady Camp -koulutuskonseptille. InnoLady Camp on esimerkillisellä tavalla edistänyt keksintö- ja innovaatiotoimintaa Suomessa. Kansallisen KONSTA-palkinnon myönsi Suomalaisen Keksijöiden Tukiyhdistys Keksijän päivän pääjuhlassa. 2014 OECD on valinnut Naisyrittäjyyskeskus ry:n yrittäjyyttä parhaiten edistäväksi organisaatioksi Suomessa. OECD:n raportin mukaan Naisyrittäjyyskeskuksen pienellä budjetilla tehdyt tulokset ja vaikutukset naisyrittäjyyden edistämiseksi ovat olleet merkittäviä.OECD The Missing Entrepreneurs 2014 - Policies for Inclusive Entrepreneurship in Europe, Finland: Women's Enterprise Agency, pages 192-195. 2014 EIGE eli European Institute for Gender Equality on tunnustanut Naisyrittäjyyskeskuksen InnoLady Camp koulutusmallin "hyväksi käytännöksi" EU:ssa. == Puheenjohtajat == * Ritva Sjöholm, Yrittäjänaisten Keskusliitto (1996–1998) * Ann Bjurstöm, Ann Bags Oy (1999–2002) * Leena Harkimo, eduskunta (2002–2008) * Eppie Eloranta, Tietoyhteiskunnan Kehittämiskeskus Tieke ry (2008–2010) * Mirja Ulmanen, Koulutus- ja kehittämispalvelut Mirja Ulmanen Oy (2010–2013) * Eppie Eloranta (2013–) == Toimitusjohtajat == * Ritva Nyberg (1996–2008) * Taru Päivike (2009–2015) == Lähteet == == Aiheesta muualla == * Naisyrittäjyyskeskuksen verkkosivut * Video InnoLady Camp koulutuskonseptista * Video naisyrittäjyydestä Luokka:Suomalaiset yrittäjäjärjestöt